અમદાવાદના રાજીવનગર રામોલમાં ઓડ પરિવારો રહે. મનીષભાઈ ઓડ પણ પરિવાર સાથે રહે. ધો.૧૦ સુધી ભણેલો મનીષ ભાડેથી રીક્ષા ચલાવે. પણ રોજના રૂ.૨૦૦ તો રીક્ષાભાડામાં જતા રહે. પોતાનો સ્વતંત્ર વ્યવસાય થાય તો સારી કમાણી થાય એવું મનીષને લાગે પણ પાસે નાણા ના હોવાના કારણે એ નવું કશું વિચારી ના શકે. એના પિતા ટેમ્પો ચલાવે અને એમની આવક પણ સારી. મનીષે પણ ટેમ્પો ખરીદવાની ઈચ્છા vssmના કાર્યકર છાયાબહેન સમક્ષ વ્યક્ત કરી. ડાઉન પેમેન્ટ ભરવાના પૈસા vssmમાંથી લોન સ્વરૂપે મળે તો બાકીના પૈસાની લોન ફાઈનાન્સમાંથી કરાવે.